Corneliu Botgros a dezvăluit că nu a putut să treacă peste faptul că Nicolae Botgros și-a găsit altă femeie, una care i-a dăruit și un copil. Chiar dacă, precizează el, își respectă tatăl și încearcă să nu îl judece, lucrurile sunt destul de complicate între ei.
Corneliu, fiul lui Nicolae Botgros, nici nu vrea să audă de ce acare i-a fost amantă tatălui său. Este vorba de Anișoara Dabija, cea care a înlocuit-o în inima maestrului pe mama lui Corneliu și care i-a dăruit maestrului o fetiță.
"Părinții nu se judecă, pentru asta există Dumnezeu! Acolo se vor regla toate conturile. Eu continui să-l iubesc așa cum este el. O doză de supărare a existat, este firesc.
Oricine ar fi procedat la fel, poate mai dur, poate ar fi rupt relația cu tata, eu nu m-am gândit niciodată să-l părăsesc pe tata. Pentru mine, mama este o ființă. Pentru tata este femeia, soția. E o diferență. Tata a supărat-o pe mama, nu și pe mine cumva.
Ideea e că el a recunoscut, și-a asumat și vinovăția, a procedat corect ca un bărbat adevărat. Nu sunt în nicio relație cu Anișoara Dabija. Am avut o relație normală și mai mult decât colegială cât a fost în Lăutarii lui Botgros, n-am fost prieteni.
Ea s-a eliberat din funcție, cred că a fost ceva normal. Noi nu comunicăm și nici nu-mi doresc să comunic cu ea. Asta este alegerea mea, am motive destule să nu comunic cu ea. Nici ea nu și-a dorit niciodată să comunice cu mine", a declarat Corneliu Botgros pentru România Tv.
Mai mult decât atât, a precizat Corneliu Botgros, el nici măcar nu știe dacă tatăl său și Anișoara Dabija mai vorbesc sau mai sunt împreună. Și, a mai explicat el pentru sursa citată, acest subiect este, oarecum, tabu pentru el.
"E viața lui tata personală în care mă străduiesc să nu apar acolo. Nu discutăm acest subiect niciodată, am zis să nu amplific situația să nu ne uităm în trecut. Ce ține de subiectul Dabija eu nu discut, nu mă amestec în treaba lui. Nu știu ce face el acolo, mai trăiește sau nu mai trăiesc împreună, treaba lor. Eu vreau să continuăm la orchestra Lăutarii și să vină în vizită ca un tată.
Îi respect amintirea mamei și așa va fi întotdeauna. Asta și-ar fi dorit și mama. Realitatea este tristă și e greu să alegi calea cea mai potrivită și corectă. Cum să continui, la ce să închizi ochii. Trecând prin viață și prin timp, lucrurile se aranjează. Nu vreau să-l deranjez pe tata, nu mă amestec în această treabă", a mai explicat Corneliu Botgros.
Vă reamintim, acum doi ani, soția lui Nicolae Botgros a încetat din viață. La acea vreme, povestea cunoscutul artist, durerea a fost una uriașă, Lidia Bejenaru fiindu-i alături decenii întregi. Cu toate acestea, el a avut, în paralel, o relație cu Anișoara Dabija, iar din iubirea lor s-a născut Nicoleta, o fetiță care are acum șase anișori.